आइए देखते हैं कि पीपीएफ खाता परिपक्व होने यानी 15 साल पूरे होने पर आपके पास क्या विकल्प होते हैं? पहला विकल्प है खाते की अवधि पांच साल बढ़ा देना। आप कितनी भी बार पांच-पांच साल के लिए अपना खाता बढ़वा सकते हैं। बढ़ी हुई अवधि के दौरान निवेश चाहे तो अंशदान करे यानी निवेश करे और चाहे तो अंशदान के बगैर ही खाता चलाता रहे। लेकिन अगर एक साल तक वह कोई रकम जमा नहीं करता है तो बाकी बची अवधि में उसे रकम लगाने की इजाजत नहीं मिलेगी यानी उसे ब्याज तो मिलेगा, लेकिन अवधि बढ़ाए जाने से पहले जमा कुल रकम पर ही मिलेगा। फायदे की बात यह है कि पीपीएफ खाते से मिलने वाला रिटर्न ऊंचे आयकर के दायरे में आने वाले निवेशकों को ज्यादा माफिक आएगा।